C 47/62
ET
Euroopa Liidu Teataja
7.2.2023
Teisipäev, 5. juuli 2022
111. kutsub komisjoni üles ühendama tulevast hooldusstrateegiat Euroopa sotsiaalmajanduse tegevuskavaga, suurendades teadlikkust sotsiaalmajanduse potentsiaali kohta hooldusvaldkonna töötingimuste edendamiseks ja naistele paremate töökohtade võimaluste loomiseks; kutsub liikmesriike üles investeerima hoolekandesektori arendusse, võttes piisavalt arvesse valdkonna inimlikke aspekte; 112. tunnustab ja väärtustab tsiviilühiskonna ja mittetulundusühingute, näiteks vabaühenduste, patsiendiorganisatsioo­ nide, heategevuslike ja religioossete jt institutsioonide osutatavat hooldust; 113. kutsub liikmesriike üles sõnastama ja läbi vaatama hoolduspoliitika pidevas sotsiaalses ja ühiskondlikus dialoogis sotsiaalpartnerite, ekspertide, tsiviilühiskonna vabaühenduste, avaliku sektori asutustega riiklikul ja ELi tasandil, hooldatavate ning ametlike ja mitteametlike hooldajate esindusorganisatsioonidega, et toetada tõhusa sotsiaalse hoolduspoliitika lahendusi, mis sobivad tavainimeste vajadustega; rõhutab hooldajate ja hooldatavate ning nende vastavate organisatsioonide aktiivse nõustamise olulisust tulevase Euroopa hooldusstrateegia arendamisel, rakendamisel ja seirel; kutsub komisjoni ja liikmesriike üles algatama arutelu tehnoloogia ja hoolduse kvaliteedi seose üle; 114. kutsub komisjoni üles uurimistegevuseks, et mõista paremini hooldust ja tuge vajavatele isikutele ebapiisava hoolduse osutamise majanduslikku ja ühiskondlikku mõju ning et kindlustada rahastus (eelkõige tulevase platvormi raamistikus) uurimisprojektidele haruldaste haiguste sotsiaalsete mõjude kohta patsiendi vaatenurgast ja ELi-ülestele võrgustikele ja innovatiivsetele projektidele, mis võimaldavad liikmesriikidel üle võtta häid tavasid ja innovatiivseid hooldusmudeleid ning nende koostamisel osaleda, pöörates lisaks erilist tähelepanu kõige levinumatele haigustele ja puudeid tekitavatele haigustele, sh reumaatilistele ning luu- ja lihaskonna haigustele; 115. kutsub komisjoni üles tagama, et Euroopa Soolise Võrdõiguslikkuse Instituudil, Eurofoundil ja teistel asjaomastel asutustel oleks piisavalt ressursse, et kontrollida ja analüüsida, kas ja kuidas tehakse poliitikaga hooldussektoris kavandatud edusamme, sealhulgas ligipääsu, kvaliteedi, soolise võrdõiguslikkuse, taristu ning töö- ja eraelu tasakaalu teemal; 116. nõuab, et tehtaks teaduslik ja eetiline välishindamine COVID-19 pandeemiaga toimetuleku kohta hooldusvald­ konnas, samuti Euroopa Liidu tegevuse kohta tervikuna ja liikmesriikide tegevuse kohta, ning et hinnataks praegust ELi valmidust pandeemiateks, ja kutsub liikmesriike ning komisjoni üles uurima eakate ja puuetega inimeste hoolekandea­ sutustes jt sotsiaalteenuste rajatistes esinenud COVID-19 infektsioonide ja surmade suure osakaalu põhjusi ning seda, kas inimõigusi ja patsiendiõigusi jäeti hooletusse või rikuti, et saada vajalikud teadmised ja vältida sellise tragöödia kordumist tulevastes kriisides; o o 117.
o
teeb presidendile ülesandeks edastada käesolev resolutsioon nõukogule ja komisjonile.